මැදවච්චිය තලෙයිමන්නාරම දක්වා දුම්රිය මාර්ගයේ මැදවච්චිය සිට මඩු දක්වා දුම්රිය මාර්ගය මේ මස 14 වැනිදා විවෘත කෙරේ.මැදවච්චිය සිට තලෙයිමන්නාරම දක්වා කිලෝමීටර් 106ක් වන අතර මඩු දක්වා කොටස කිලෝමීටර් 43කි.පළමු අදියර සඳහා වැය වූ මුදල අමෙරිකානු ඩොලර් මිලියන 81.31ක් වන අතර ඉන්දියානු ණය ආධර යටතේ ඉන්දියාවේ ඉර්කොන් සමාගම ඉදිකිරීම් කටයතු සිදු කරයි.කොටි ත්‍රස්ත ක්‍රියාකාරකම් නිසා මැදවච්චිය තලෙයිමන්නාරම මාර්ගයේ දුම්රිය ධාවනය අත්හිටවනු ලැබූ අතර මුළු දුම්රිය මාර්ගයම විනාශ කර එහි තිබූ සියලු දේ ඔවුන්ගේ මුරකුටි සැදීමට යොදාගෙන තිබිණි.තැනින් තැන නටබුන් පමණක් ඉතිරිව තිබූ මැදවච්චිය තලෙයිමන්නාරම දුම්රිය මාර්ගය ඉදිකිරීමේ කටයුතු 2011 මාර්තු 23 වැනිදා ආරම්භ කළේය.මෙහි දෙවැනි අදියර මත මඩු සිට තලෙයිමන්නාරම දක්වා කොටසද දැන් සාර්ථකව ඉදිකරමින් පවතී..